Z A P I S N I K
sa 22. (dvadesetdruge) sjednice Vijeća Mjesnog odbora Travno,
održane u srijedu, 23. ožujka 2023. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	  Nazočni članovi Vijeća: Gracijela Gabriel – Pukšec, Tihana Ivić, Tomislav Prpić , Iva Brnčić-Plejić, Domagoj Lulić, Fran Radonić Mayr, Damir Miškec, Vlatka Sabadi i Mario Ščekić. 

	Nenazočni članovi Vijeća: -

	Ostali nazočni: Vinko Kovač
	 

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (9) članova Vijeća pa utvrđuje da Vijeće može pravovaljano raspravljati i odlučivati.


USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 21. (dvadesetprve) sjednice, koji je prihvaćen jednoglasno (9 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže 4 dodatne točke: Korekcija naziva autobusnog stajališta u MO Travno, Prijedlog uspostave dodatnih parkirališnih mjesta u Kopernikovoj ulici, Prijedlog Odluke o izradi izmjena i dopuna GUP-a grada Zagreba i Priiedlog uvođenja jednosmjerne regulacije prometa uz obilježavanje uzdužnih i kosih parkirališnih mjesta na BM 55-87 i sljedeći 


D n e v n i   r e d:

1. Izvješće o radu VMO Travno za 2022.
2. Program rada Vijeća MO Travno za 2023.
3. Prijedlog zaključka o planu utroška sredstava s pozicije „ostali nespomenuti rashodi poslovanja“ za 2023.
4. Povremeno korištenje prostora 
1. Udruga Krugovi
2. SDP
5. Korekcija naziva autobusnog stajališta u MO Travno
6. Prijedlog uspostave dodatnih parkirališnih mjesta u Kopernikovoj ulici
7. Prijedlog Odluke o izradi izmjena i dopuna GUP-a grada Zagreba
8. Priiedlog uvođenja jednosmjerne regulacije prometa uz obilježavanje uzdužnih i kosih parkirališnih mjesta na BM 55-87
9. Pitanja, prijedlozi i obavijesti   

Vijeće Mjesnog odbora Travno jednoglasno (9 „za“) prihvaća Dnevni red.


Ad. 1. Izvješće o radu VMO Travno za 2022.

           Na temelju članka 28. Poslovnika o radu Vijeća Mjesnog odbora Travno, Vijeće Mjesnog odbora Travno, na 22. sjednici održanoj 23. ožujka 2023., donijelo je 



Izvješće o radu Vijeća Mjesnog odbora Travno
za  2022. godinu


1. UVODNE NAPOMENE

 Vijeće Mjesnog odbora Travno je svoj rad i djelovanje usmjerilo na razvoj mjesnog odbora, a na temelju Statuta Grada Zagreba, Poslovnika o radu Vijeća Mjesnog odbora Travno i Pravila Mjesnog odbora Travno.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanjem u donošenju odluka Vijeća Gradske četvrti Novi Zagreb – istok, te se vodilo računa o ispunjenju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Travno.

Dana 24. lipnja 2021. godine, konstituiran je četvrti saziv Vijeća Mjesnog odbora Travno.

Koristeći podatke iz zapisnika sa sjednica Vijeća Mjesnog odbora Travno iskazujemo zbirne brojčane pokazatelje o osnovnim oblicima rada Vijeća Mjesnog odbora Travno.

3. 	SJEDNICE VIJEĆA

3.1.	 Održano sjednica Vijeća

	U 2022. godini ukupno je održano 12 sjednica Vijeća Mjesnog odbora Travno.

3.2. Točke dnevnog reda

		Ukupni broj točaka dnevnog reda na svim sjednicama Vijeća Mjesnog odbora Travno u 2022. godini je 98, odnosno prosječno 8 točaka dnevnog reda po sjednici Vijeća.

3.3. Trajanje sjednica Vijeća

		Ukupno vrijeme trajanja sjednica Vijeća Mjesnog odbora Travno u 2022. godini je 13 sati i 16 minuta, odnosno prosječno trajanje svake sjednice je 1 sat i 10 minuta.

3.4. Prisutnost članova Vijeća sjednicama

		Prisutnost članova Vijeća Mjesnog odbora Travno sjednicama Vijeća u 2022. godini je u prosjeku 8 od 9 članova Vijeća.

3.5. Hitni sazivi sjednica i dopunske točke Dnevnog reda

		Nije bilo sazvanih sjednica po hitnom postupku u 2022. godini.
	            Bilo je ukupno 33 dopunskih točaka dnevnog reda u 2022. godini.

3.6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donesenih na sjednicama Vijeća Mjesnog odbora Travno u 2022. godini je 81.
                  

3.7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
		Prosječni broj članova Vijeća Mjesnog odbora Travno koji su sudjelovali u raspravi po pojedinoj točci dnevnog reda u 2022. godini je 8.

            Točaka dnevnog reda koje su usvojene jednoglasno na sjednicama Vijeća Mjesnog odbora Travno u 2022. godini je bilo ukupno 81.

3.8. Redovitost pozivanja na sjednice Vijeća

		Na sjednice Vijeća Mjesnog odbora Travno pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

3.9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Travno u 2022. sudjelovalo je ukupno 4 građana.

3. 1. 1. Radna tijela Vijeća

		Vijeće Mjesnog odbora Travno osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Travno su:

Mandatno povjerenstvo 

3. 1. 2. Predsjednik Vijeća

		Dužnosti predsjednika Vijeća definirane su odredbama Poslovnika o radu Vijeća Mjesnog odbora Travno (članak 21.) i te odredbe predstavljaju osnov za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Travno, odnosno predsjednik Vijeća, daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

3. 1. 3. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Travno (članak 22.)

3. 1. 4. Članovi Vijeća

Prava i dužnosti članova Vijeća određena su odredbama članka 23. Poslovnika  o radu Vijeća Mjesnog odbora Travno.

4.	SADRŽAJ RADA VIJEĆA

		Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Novi Zagreb – istok za 2023. godinu.


5.	         ZAKLJUČNE OCJENE

	Vijeće Mjesnog odbora Travno svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.




Ad. 2. Program rada Vijeća MO Travno za 2023.

Vijeće Mjesnog odbora Travno jednoglasno (9 „za“) donosi


P R O G R A M   R A D A
VIJEĆA MJESNOG ODBORA TRAVNO
za 2023.  godinu

I. POLAZNE OSNOVE

                Djelovanje Vijeća Mjesnog odbora Travno (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2023. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2032. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
5. donošenje izvješća o radu za 2022. godinu;

6. donošenje Plana malih komunalnih akcija za 2023. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu grada Zagreba, ocijeni značajnim. 


Ad. 3. Prijedlog zaključka o planu utroška sredstava s pozicije „ostali nespomenuti rashodi poslovanja“ za 2023.


Vijeće Mjesnog odbora Travno jednoglasno (9 „za“) donosi



Z A K LJ U Č A K
o prijedlogu utroška sredstava s pozicije Ostali nespomenuti rashodi poslovanja


I. Vijeće Mjesnog odbora Travno iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2023. raspolaže sa 1.280,00 EUR.

II. Vijeće Mjesnog odbora Travno predlaže utrošak sredstava iz točke I. ovog zaključka na sljedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                     660,00 EUR                   
2. Materijal neophodan za rad Vijeća (uredski materijal i sredstva za čišćenje)	                                                                                                 520,00 EUR 

3.   Promocija rada Vijeća (Dan Mjesnog odbora)                           100,00 EUR
				        
                                                                                                        
                                                                                                                 Ukupno: 1.280,00 EUR

III.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.


Ad 4. Povremeno korištenje prostora - Udruga Krugovi, SDP

Vijeće Mjesnog odbora Travno jednoglasno (9 „za“) donosi


ZAKLJUČAK
o povremenom korištenju prostora MO Travno za stranku SDP

1. Vijeće Mjesnog odbora Travno jednoglasno odobrava povremeno korištenje prostora MO Travno u terminu svaki utorak u mjesecu od 18.00 - 20.00 h stranci SDP

1. Ovaj Zaključak dostavlja se Vijeću Gradske četvrti Novi Zagreb – istok i stranci SDP.


ZAKLJUČAK
o povremenom korištenju prostora MO Travno za udrugu Krugovi


1. Vijeće Mjesnog odbora Travno jednoglasno odobrava povremeno korištenje prostora MO Travno u terminu svaki ponedjeljak u mjesecu od 09.00 - 13.00 h. udruzi Krugovi. Nažalost traženi termin četvrtkom od 16.00.-20.00. nije dostupan te ga nije moguće odobriti.

2. Ovaj Zaključak dostavlja se Vijeću Gradske četvrti Novi Zagreb – istok i Udruzi Krugovi.


Ad 5. Korekcija naziva autobusnog stajališta u MO Travno

Vijeće Mjesnog odbora Travno jednoglasno (9 „za“) donosi


ZAKLJUČAK

o Korekciji naziva autobusnog stajališta u MO Travno

1. Predsjednica VMO Travno predstavlja prijedlog korekcije naziva autobusnog stajališta u MO Travno. Naime, navedenim prijedlogom se traži izmjena naziva autobusnog stajališta kod BM 44 koji se dosad na info-panelima u vozilima nazivao BM 111. Cilj ovoga je poboljšanje sustava informiranja putnika koje ZET aktualno provodi ugradnjom info-panela u vozila, razvojem aplikacije za planiranje putovanja itd., a korekcija nazivlja stajališta je dio toga. Obzirom da je navedeno stajalište ono na kojem se ulazi i silazi prema Osnovnoj školi Gustava Krkleca, predlažemo da se navedeno stajalište nazove OŠ Gustava Krkleca.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

Ad 6. Prijedlog uspostave dodatnih parkirališnih mjesta u Kopernikovoj ulici

Vijeće Mjesnog odbora Travno donosi (7 „za“ i 2 „protiv“)


ZAKLJUČAK

o Prijedlogu uspostave dodatnih parkirališnih mjesta u Kopernikovoj ulici

1. Predsjednica VMO Travno predstavlja prijedlog uspostave dodatnih parkirališnih mjesta u Kopernikovoj ulici. Naime, trenutno su auti parkirani uzdužno sa južne strane Kopernikove ulice 1,3,5 i 7 na neiscrtanim parkirališnim mjestima. Radi legalizacije parkirališnih mjesta, na zapadu, jugu i istoku potrebno je ukinuti dvosmjerni promet i uspostaviti jednosmjerni promet smjera suprotnog smjeru kretanja kazaljki na satu. Za navedeno su potrebni sljedeći zahvati: manji građevinski radovi, postavljanje vertikalne i horizontalne prometne signalizacije, hortikulturalno urediti zelene površine.

2. Vijeće Mjesnog odbora Travno donosi zaključak kojim se prihvaća navedeni zahtjev.

3. Ovaj Zaključak dostavlja se Vijeću Gradske četvrti Novi Zagreb – istok.


Ad 7. Prijedlog Odluke o izradi izmjena i dopuna GUP-a grada Zagreba

Vijeće Mjesnog odbora Travno jednoglasno (9 „za“) donosi


ZAKLJUČAK

o Prijedlogu Odluke o izradi izmjena i dopuna GUP-a grada Zagreba

1. Predsjednica VMO Travno predstavlja prijedlog Odluke o izradi izmjena i dopuna GUP-a grada Zagreba. Obuhvat izmjena i dopuna Plana istovjetan je obuhvatu Generalnoga urbanističkog plana grada Zagreba kakav je utvrđen Prostornim planom Grada Zagreba, a obuhvaća njegovo uže gradsko područje između medvedničke šume i zagrebačke obilaznice, veličine oko 218 km2. U odredbama za provedbu Plana potrebno je redefinirati uvjete gradnje i mjere provedbe plana, uvažavajući lokalne uvjete te je iste potrebno preispitati, dopuniti i izmijeniti u svrhu postizanja održivih prostornih rješenja i unapređenja provedivosti Plana.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.


Ad 8.  Priiedlog uvođenja jednosmjerne regulacije prometa uz obilježavanje uzdužnih i kosih parkirališnih mjesta na BM 55-87

Vijeće Mjesnog odbora Travno donosi  (7 „za“ i 2 „protiv“)


ZAKLJUČAK

o Prijedlogu uspostave dodatnih parkirališnih mjesta u Kopernikovoj ulici

1. Predsjednica VMO Travno predstavlja prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet, a kojim se predlaže uvođenje jednosmjerne regulacije prometa u Ul. BM 55-87 uz obilježavanje novih kosih i okomitih parkirališnih mjesta. Pored navedenoga, sa istočne i sjeverne strane novih parkirališnih mjesta bi bilo potrebno izraditi nogostup širine 1,60 m. Prijedlog navedenog Ureda je da se sredstva za izradu projektne dokumentacije osiguraju iz Plana komunalnih aktivnosti.

2. Vijeće Mjesnog odbora Travno donosi zaključak kojim se prihvaća navedeni zahtjev te predlaže Vijeću Gradske četvrti da se pozitivno očituje o ovom prijedlogu planirajućio sredstva iz PKA za 2024.g..

3. Ovaj Zaključak dostavlja se Vijeću Gradske četvrti Novi Zagreb – istok.


Ad 9. Pitanja, prijedlozi i obavijesti

Ad. 9.1. Raspored dežurstava Vijećnika MO Travno:

Predsjednica Vijeća Mjesnog odbora Travno utvrđuje sljedeći raspored vijećnika za pitanja i prijedloge građanstva u prostorima MO:

30.03. Mario Ščekić
06.04. Fran Radonić Mayr 
13.04. Damir Miškec
20.04. Tihana Ivić 
27.04. Vlatka Sabadi 
04.05. Iva Plejić-Brnčić
11.05. Domagoj Lulić 
18.05. Tomislav Prpić
25.05. Gracijela Gabriel- Pukšec

Ad. 9.2. Zabrana prometa dostavnih vozila platoom Mamutice

Temeljem pritužbe stanara Mamutice, Vijeće MO Travno je raspravljalo o zabrani prometa kamiona i ostalih dostavnih vozila koji već mjesecima prometuju platoom Mamutice koji iako je javna površina, je u privatnom vlasništvu stanara zgrade. Iako su na spustu koji vodi do platoa Mamutice postavljeni stupići u nadležnosti Gradskog ureda, isti su već mjesecima spušteni te je omogućen prolaz dostavnim vozilima koji u rano jutro bude stanare, a i svojom težinom uništavaju plato. VMO će poslati dopis tvrtkama Mlinar i Pan-Pek sa molbom da se obustavi dosadašnja praksa vožnje njihovih dostavnih vozila platoom.

Vijeće Mjesnog odbora Travno donosi  (9 „za“)


ZAKLJUČAK

o zabrani prometa dostavnih vozila platom Mamutice


1. [bookmark: _GoBack]Temeljem pritužbe stanara Mamutice, Vijeće MO Travno je raspravljalo o zabrani prometa kamiona i ostalih dostavnih vozila koji već mjesecima prometuju platoom Mamutice koji iako je javna površina, je u privatnom vlasništvu stanara zgrade. Iako su na spustu koji vodi do platoa Mamutice postavljeni stupići u nadležnosti Gradskog ureda, isti su već mjesecima spušteni te je omogućen prolaz dostavnim vozilima koji u rano jutro bude stanare, a i svojom težinom uništavaju plato. VMO će poslati dopis tvrtkama Mlinar i Pan-Pek sa molbom da se obustavi dosadašnja praksa vožnje njihovih dostavnih vozila platoom.

2. Ovaj Zaključak dostavlja se Vijeću Gradske četvrti Novi Zagreb – istok i Odjelu za građenje komunalne infrastrukture,



Ad. 9.3. Paketomati na platou Mamutice

Vijeće MO Travno je raspravljalo o paketomatima koji su postavljeni na platou Mamutice. Iako je plato Mamutice u privatnom vlasništvu stanara zgrade, postavlja se pitanje s čijim odobrenjem su paketomati Hrvatske pošte, GLS-a i BoxNow postavljeni na platou, tko je s navedenim tvrtkama potpisao Ugovor o najmu prostota i kome se isplaćuje naknada za isto. Vijeće VMO će navedenim tvrtkama poslati upit i tražiti navedene informacije.


Predsjednica Vijeća Mjesnog odbora Travno zaključuje sjednicu u 18:45 sati i zahvaljuje se svim prisutnima na sudjelovanju u radu sjednice Vijeća.




Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/23-003/603
URBROJ: 251-13-11-9-23-2
Zagreb, 23. ožujka 2023.

